คาดเงินบาทสัปดาห์หน้ากรอบ30.30/60 บาท
ศูนย์วิจัยกสิกรไทย คาด เงินบาทสัปดาห์หน้า กรอบ 30.30/60 บาท จับตาประชุมเฟด
18 มิ.ย. 2554

ศูนย์วิจัยกสิกรไทย คาด เงินบาทสัปดาห์หน้า กรอบ 30.30/60 บาท จับตาประชุมเฟด
บริษัทศูนย์วิจัยกสิกรไทย คาดการณ์แนวโน้มค่าเงินบาทสัปดาห์หน้า (20-24 มิ.ย. 2554) เงินบาทอาจเคลื่อนไหวในกรอบ 30.30-30.60 บาทต่อดอลลาร์สหรัฐ โดยคงต้องจับตาข้อมูลการค้าระหว่างประเทศเดือน พ.ค.ของไทย สัญญาณการเข้าดูแลเสถียรภาพเงินบาทของ ธปท. ทิศทางการลงทุนในสินทรัพย์เสี่ยงในตลาดโลกที่อาจมีจุดสนใจอยู่ที่ความคืบหน้าของแผนความช่วยเหลือกรีซรอบใหม่ การประชุมธนาคารกลางสหรัฐ (21-22 มิ.ย.) และข้อมูลเศรษฐกิจสหรัฐที่สำคัญ อาทิ ยอดสั่งซื้อสินค้าคงทน ยอดขายบ้านใหม่ และบ้านมือสองเดือน พ.ค. ข้อมูลจีดีพีประจำไตรมาส 1/2554 (รอบสุดท้าย) และจำนวนผู้ขอรับสวัสดิการว่างงานรายสัปดาห์